เรื่องร้องเรียน (จราจร,ร้องเรียน,เสียงรบกวน,ความสะอาด,ถนน) วันที่ 2023-10-10 03:06:19 — แขวงดินแดง เขตดินแดง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042888

ร้องเรียนเรื่องการจัดเก็บขยะมูลฝอย ฉันอยากให้เปลี่ยนแปลงเรื่องการเก็บขยะ เพราะฉันไปร้องเรียนที่ศาลาว่าการกรุงเทพมหานครแล้วได้คำตอบว่า เดี๋ยวนี้ให้เก็บขยะตอน2 ทุ่มเหตุผลคืออ้างว่ารถติด แต่แถวบ้านที่ซอยเย็นจิตไม่เคยรถติด และฉันอยากให้มาเก็บตอน 4-5 โมงเย็นเหมือนเดิม เพราะทุกวันนี้สร้างความเดือดร้อน คือเวลามาเก็บขยะเขาสตาร์ทเครื่องยนต์ไว้ และเวลาเร่งเครื่องยนต์เสียงก็ดังรบกวน ขนาดบ้านฉันไม่ได้อยู่ติดถนนยังได้ยินเลย อยากให้ทำแบบเมื่อก่อน คือรวบรวมขยะจากทุกตรอก ซอกซอย ไปรวม ณ จุดหนึ่ง แล้วเขาจะคัดแยก หรือจะทำอะไรก็ทำ ณ จุดนั้น มันเป็นอย่างนี้มาหลายสิบปีแล้ว แต่การเปลี่ยนแปลงของผู้ว่าฯ โดยออกกฎใหม่แบบนี้ มันสร้างความเดือดร้อนให้กับฉันคือ 1. เสียงดัง 2. ขยะมูลฝอยเรี่ยราดตามทาง ยกตัวอย่าง เช่น ถ้าเขาจะเก็บที่ซอยเย็นจิต4 เขาจะจอดรถขยะอยู่ฝั่งตรงข้ามกับซอย และเขาขนมาจากทุกบ้านในซอยฯ และมาแยกก็ใช้เวลาพอสมควร และขยะมันก็จะหล่นอยู่ฝั่งตรงข้ามซอยเย็นจิต4 ,เย็นจิต6 , เย็นจิต8 และเย็นจิต10 ฉันถึงบอกว่ามันเรี่ยราดตามทาง 3. ขยะมันมีแต่เชื้อโรค การที่คัดขยะแต่ละซอยฯ และเรี่ยราดแบบนี้เชื้อโรคมันกระจาย อยากให้นายกฯ ลงมาดูเรื่องนี้ ฉันเห็นด้วยนะกับการเปลี่ยนแปลงการเก็บขยะ แต่ไม่ใช่ทุกซอยฯ ทุกสถานที่ ยกตัวอย่าง เช่น ตรอกซอกซอย ที่มันไม่ได้เป็นถนนหลัก ก็ควรกลับมาเก็บเวลาปกติเหมือนเดิม และให้เอาขยะแต่ละจุดไปรวม แล้วคุณจะคัดแยกตรงนู้นก็ว่าไป แต่ถ้าเป็นถนนหลัก เช่น ถนนจันทร์ ถนนเจริญกรุง ถนนสาทร ถนนนราธิวาสฯ อันนี้ฉันก็ไม่เห็นด้วย มาเก็บช่วงเช้า หรือช่วง 4-5 โมงเย็น หลังโรงเรียนเลิก จริงๆ แล้วถ้าจะแก้ปัญหา ฉันคิดว่าช่วงคนเข้าทำงานแล้ว ช่วงนักเรียนเรียนแล้ว ช่วงกลางวัน หรือสายๆ ก็น่าจะออกมาเก็บได้บางจุด ไม่ใช่เปลี่ยนแปลงว่าต้องเก็บ 2 ทุ่ม ถึง 6 โมงเช้าแบบนี้ และรถขยะมันเสียงดัง เวลาเร่งเครื่อง เวลาอัดขยะ สร้างความเดือดร้อนให้กับประชาชน คือมันเป็นเวลาของการนอนพักผ่อน 3 ทุ่ม 4 ทุ่มกว่า แล้วเป็นการรบกวนมั๊ย ยกตัวอย่างบ้านฉัน เป็นต้น แม่อายุ 80 กว่า มีอาการนอนไม่ค่อยหลับ มีปัญหาเรื่องการนอน แล้วคุณคิดดูสิ การที่มีเครื่องมาเร่งรบกวนแบบนี้ เป็นการรบกวนต่อสุขภาพของประชาชน เพราะฉะนั้นไม่เห็นด้วย กับคำสั่งของผู้ว่าฯ ที่ออกมาแบบนี้ อยากให้นายกฯ ได้เห็นข้อความ และคุณลองฟังเสียงของรถขยะดูบ้างนะ ว่าดังขนาดไหน และเวลาบีบอัดขยะมันดังขนาดไหน เป็นการทำลายสุขภาพของพนักงานด้วย เพราะทำงานจนถึงเช้า จะทำให้ร่างกายไม่ปกติ คุณกำลังทำลายร่างกายของพนักงานคุณเองด้วย จริงๆ ฉันอยากเข้าพบผู้ว่าฯ แต่พนักงานที่ศาลาว่าการกรุงเทพมหานคร ไม่ให้เข้าพบ จึงขอรบกวนท่านนายกฯ ช่วยดูแลด้วย เรื่องขยะ เรื่องเชื้อโรค เรื่องสุขภาพของประชาชน และพนักงาน คำสั่งนี้ช่วยรบกวนแก้ไขด้วย (ด่วนมาก)

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata